बोर्ड ने स्कूल प्रिंसिपल को संदेश भेजा है कि जुलाई में होने जा रही पहली टर्म परीक्षा से ही प्रश्न पत्र का फॉरमेट और मूल्यांकन का पैटर्न बदला जाए। सवाल किस तरह बनाएं जाएं और मूल्यांकन में किन बातों का ध्यान रखा जाए, इसके लिए गाइडलाइन भेज दी गई हैं। बोर्ड का कहना है कि पुरानी इंटर्नल मूल्यांकन प्रणाली से स्टूडेंट्स का नुकसान हो रहा है। वे बोर्ड परीक्षा के लिए अपने आप को तैयार नहीं कर पा रहे हैं। इसके लिए बोर्ड के चेयरमैन ने प्रिंसिपल को भेजे गए संदेश में कहा है कि टर्म परीक्षा और प्री बोर्ड के लिए पेपर का पैटर्न बोर्ड से लें।